મહેસાણામાં કાર કૌભાંડનો ખુલાસો થયાને ત્રણ માસ તેમજ ફરીયાદ નોંધાયાને અઢી માસ જેટલો સમય થયો હોવા છતાં પણ તપાસ ઠેરની ઠેર જ રહી છે.આ ઉપરાંત આ કેસમાં બી ડીવીઝન પોલીસ સ્ટેશનમાં ત્રીજા પોલીસ અધિકારીને તપાસ સોંપવામાં આવી છે. બી ડીવીઝન પોલીસ એક વખત મુંબઈ જઈને પરત ફરી હતી.કાર કૌભાંડનાં આરોપીઓને પકડવા ગયેલી બી ડીવીઝન પોલીસ ડેલીએ હાથ દઈને પરત ફરી હતી.તેથી કાર કૌભાંડની તપાસ મામલે અનેક તર્ક-વિતર્ક થઈ રહ્યાં છે.